
44 DR 31.3.2014 

 

Jadi, saya minta supaya pihak kerajaan perlu menimbang untuk kedua-dua 
mereka ini tidak hilang perjawatan. Selepas mereka bebas, mereka boleh balik ke Malaysia 
dan mereka boleh meneruskan khidmat mereka sebagai pegawai di Tourism Malaysia dan 
juga sebagai seorang guru di bawah Kementerian Pendidikan. Jadi, ini yang saya minta.  

Yang ketiganya juga ialah saya nak dapatkan penjelasan daripada pihak kerajaan 
ialah apakah langkah-langkah berterusan yang perlu dilakukan sama ada daripada segi 
hubungan diplomatik mahupun rayuan yang saya katakan tadi yang perlu diteruskan untuk 
memastikan supaya pembelaan terhadap kedua-dua pasangan ini akan dapat dibuat untuk 
nak mengurangkan sedikit tension. Saya kira bahawa hukuman yang mereka hadapi itu, 
yang mereka terima itu akan memberikan sedikit tekanan kepada anak-anak mereka yang 
mungkin anak-anak ini akan merasakan bahawa kerana kamilah ibu bapa kami terpaksa 
meringkuk di dalam penjara. Jadi, saya harap bahawa harus diambil tindakan yang lebih 
jauh lagi untuk memastikan pembelaan kepada kedua-dua ini. Terima kasih. 

Isu yang kedua yang saya nak sentuh ialah apa yang disebut oleh rakan saya 
Yang Berhormat daripada Kinabatangan yang menyentuh soal pertanian iaitu beras, padi 
dan sebagainya yang tadi menyebut bahawa perlu diwujudkan Lembaga Padi dan Beras 
Negara (LPN) kerana beliau mengkritik BERNAS yang tidak banyak membantu petani, 
pengilang bumiputera dan sebagainya. Saya ucap syabas kepada Yang Berhormat 
Kinabatangan yang hari ini baru sedar tentang kegagalan BERNAS yang telah pun saya 
dan rakan-rakan sebut berkali-kali dalam Dewan ini termasuk juga berkaitan dengan isu 
stockpile yang sangat dipersoalkan sama ada wujud ataupun tidak stockpile tersebut.  

Jadi, saya ucapkan ribuan terima kasih kepada rakan saya walaupun tidak 
menyebut menyokong apa yang telah pun kami bangkitkan selama ini tetapi itulah dia 
hakikat yang perlu dipertimbangkan oleh pihak kerajaan untuk memastikan supaya 
BERNAS ini dapat memberikan tumpuan khususnya kembali kepada perkara asas untuk 
membantu petani dan juga pengilang-pengilang bumiputera khususnya.  

Yang kedua saya nak bangkit ialah berkaitan dengan tuan punya BERNAS iaitu 
Tan Sri Syed Mokhtar Albukhary. Saya tidak tahu apa yang sedang berlaku setelah 
kerajaan memberikan segala peluang kepada Tan Sri Syed Mokhtar ini. Di dalam kawasan 
Parlimen Pokok Sena, Tuan Yang di-Pertua ada wujud Kompleks Albukhary. Ada masjidnya 
dan ada universitinya iaitu Albukhary International University, universiti yang bertaraf 
antarabangsa dan telah pun bermula sejak daripada 2010 kalau tak silap ingatan saya. Ini 
dalam kawasan Parlimen Pokok Sena, tetapi akhir-akhir ini saya lihat bahawa ada masalah.  

Saya pun hairan macam mana orang yang punya ada duit banyak ini dia tak boleh 
nak tadbir universiti sedangkan ada pihak yang lain yang hendak minta nak buka universiti, 
kerajaan tak bagi sebab isu dia ialah berkaitan dengan satu pengerahan yang telah pun 
dibuat oleh CEO Albukhary International University, Dr. Thomas Ong, maknanya CEO 
universiti dia ini bukan bumiputera. Tauke dia bumiputera.  

Beliau telah pun membuat satu taklimat kepada pegawai dan juga pelajar, 
mahasiswa di situ supaya mengarahkan mereka mengosongkan universiti tersebut bermula 
April esok, antara April esok hingga Jun iaitu dalam tempoh dua bulan dan mereka 
diberikan pilihan sama ada mereka itu nak tukar ke universiti lain, IPTA ataupun IPTS, akan 
diuruskan.  

Akan tetapi tidak diberikan satu hitam putih secara jelas di atas kertas tetapi 
taklimat yang telah pun dibuat oleh CEO AIU kepada pelajar-pelajar ini. Isunya ialah Tuan 
Yang di-Pertua, kenapa ini harus berlaku sedangkan kerajaan telah berikan lesen, permit 
untuk dia mengendalikan sebuah universiti dan dia telah pun minta untuk mengendalikan 
sebuah universiti dalam konteks untuk membiayai pelajar-pelajar.  

Kita menyambut baik untuk membiayai pelajar-pelajar sepenuhnya bagi pelajar-
pelajar bumiputera dalam negara kita dan juga pelajar-pelajar dari luar negara yang datang 
untuk belajar di situ. Akan tetapi kenapa sampai kepada peringkat dalam keadaan dia telah 
diberikan peluang yang berbagai-bagai, kemudahan, projek-projek kerajaan yang dapat 
diperoleh oleh Syed Mokhtar atas nama syarikat dia tetapi tiba-tiba pelajar-pelajar ini akan 
diarahkan untuk mengosongkan universiti. 

■1500 

Jadi saya nak dapatkan penjelasan apakah pihak kerajaan khususnya pihak 
Kementerian Pendidikan telah maklum akan perkara ini sebab saya hendak minta 
penjelasan bahawa mengikut Akta 555 iaitu institusi pengajian tinggi swasta, pihak universiti 
apabila dia hendak kosongkan, dia perlu memaklumkan, mengemukakan permohonan 



Jadi, saya minta supaya pihak kerajaan perlu menimbang untuk kedua-dua mereka ini tidak hilang perjawatan. Selepas mereka bebas, mereka boleh balik ke Malaysia dan mereka boleh meneruskan khidmat mereka sebagai pegawai di Tourism Malaysia dan juga sebagai seorang guru di bawah Kementerian Pendidikan. Jadi, ini yang saya minta. Yang ketiganya juga ialah saya nak dapatkan penjelasan daripada pihak kerajaan ialah apakah langkah-langkah berterusan yang perlu dilakukan sama ada daripada segi hubungan diplomatik mahupun rayuan yang saya katakan tadi yang perlu diteruskan untuk memastikan supaya pembelaan terhadap kedua-dua pasangan ini akan dapat dibuat untuk nak mengurangkan sedikit tension. Saya kira bahawa hukuman yang mereka hadapi itu, yang mereka terima itu akan memberikan sedikit tekanan kepada anak-anak mereka yang mungkin anak-anak ini akan merasakan bahawa kerana kamilah ibu bapa kami terpaksa meringkuk di dalam penjara. Jadi, saya harap bahawa harus diambil tindakan yang lebih jauh lagi untuk memastikan pembelaan kepada kedua-dua ini. Terima kasih. Isu yang kedua yang saya nak sentuh ialah apa yang disebut oleh rakan saya Yang Berhormat daripada Kinabatangan yang menyentuh soal pertanian iaitu beras, padi dan sebagainya yang tadi menyebut bahawa perlu diwujudkan Lembaga Padi dan Beras Negara (LPN) kerana beliau mengkritik BERNAS yang tidak banyak membantu petani, pengilang bumiputera dan sebagainya. Saya ucap syabas kepada Yang Berhormat Kinabatangan yang hari ini baru sedar tentang kegagalan BERNAS yang telah pun saya dan rakan-rakan sebut berkali-kali dalam Dewan ini termasuk juga berkaitan dengan isu stockpile yang sangat dipersoalkan sama ada wujud ataupun tidak stockpile tersebut. Jadi, saya ucapkan ribuan terima kasih kepada rakan saya walaupun tidak menyebut menyokong apa yang telah pun kami bangkitkan selama ini tetapi itulah dia hakikat yang perlu dipertimbangkan oleh pihak kerajaan untuk memastikan supaya BERNAS ini dapat memberikan tumpuan khususnya kembali kepada perkara asas untuk membantu petani dan juga pengilang-pengilang bumiputera khususnya. Yang kedua saya nak bangkit ialah berkaitan dengan tuan punya BERNAS iaitu Tan Sri Syed Mokhtar Albukhary. Saya tidak tahu apa yang sedang berlaku setelah kerajaan memberikan segala peluang kepada Tan Sri Syed Mokhtar ini. Di dalam kawasan Parlimen Pokok Sena, Tuan Yang di-Pertua ada wujud Kompleks Albukhary. Ada masjidnya dan ada universitinya iaitu Albukhary International University, universiti yang bertaraf antarabangsa dan telah pun bermula sejak daripada 2010 kalau tak silap ingatan saya. Ini dalam kawasan Parlimen Pokok Sena, tetapi akhir-akhir ini saya lihat bahawa ada masalah. Saya pun hairan macam mana orang yang punya ada duit banyak ini dia tak boleh nak tadbir universiti sedangkan ada pihak yang lain yang hendak minta nak buka universiti, kerajaan tak bagi sebab isu dia ialah berkaitan dengan satu pengerahan yang telah pun dibuat oleh CEO Albukhary International University, Dr. Thomas Ong, maknanya CEO universiti dia ini bukan bumiputera. Tauke dia bumiputera. Beliau telah pun membuat satu taklimat kepada pegawai dan juga pelajar, mahasiswa di situ supaya mengarahkan mereka mengosongkan universiti tersebut bermula April esok, antara April esok hingga Jun iaitu dalam tempoh dua bulan dan mereka diberikan pilihan sama ada mereka itu nak tukar ke universiti lain, IPTA ataupun IPTS, akan diuruskan. Akan tetapi tidak diberikan satu hitam putih secara jelas di atas kertas tetapi taklimat yang telah pun dibuat oleh CEO AIU kepada pelajar-pelajar ini. Isunya ialah Tuan Yang di-Pertua, kenapa ini harus berlaku sedangkan kerajaan telah berikan lesen, permit untuk dia mengendalikan sebuah universiti dan dia telah pun minta untuk mengendalikan sebuah universiti dalam konteks untuk membiayai pelajar-pelajar. Kita menyambut baik untuk membiayai pelajar-pelajar sepenuhnya bagi pelajar- pelajar bumiputera dalam negara kita dan juga pelajar-pelajar dari luar negara yang datang untuk belajar di situ. Akan tetapi kenapa sampai kepada peringkat dalam keadaan dia telah diberikan peluang yang berbagai-bagai, kemudahan, projek-projek kerajaan yang dapat diperoleh oleh Syed Mokhtar atas nama syarikat dia tetapi tiba-tiba pelajar-pelajar ini akan diarahkan untuk mengosongkan universiti. #1500. Jadi saya nak dapatkan penjelasan apakah pihak kerajaan khususnya pihak Kementerian Pendidikan telah maklum akan perkara ini sebab saya hendak minta penjelasan bahawa mengikut Akta 555 iaitu institusi pengajian tinggi swasta, pihak universiti apabila dia hendak kosongkan, dia perlu memaklumkan, mengemukakan permohonan.